Predsjednik Opštine Nikšić razmotrio je Izvještaj o radu i finansijskom poslovanju Javne ustanove Muzeji i galerije Nikšić za 2023. godinu i dao sledeće

**O C J E N E**

1. Javna ustanova Muzeji i galerije Nikšić je u 2023. godini djelovala profesionalno i angažovano u svim sadržajno-programskim segmentima ispoljavanja i uspjela da, uprkos otežanim uslovima rada, realizuje planirane aktivnosti.
2. Zbog građevinskih i konzervatorsko-restauratorskih radova na Dvorcu kralja Nikole I, projekti koji su predviđeni Programom rada za 2023. godinu, a za čiju realizaciju je bilo nužno korišćenje galerijskog i muzejskog prostora djelimično su izmijenjeni, nakon čega su uspješno realizovani.
3. JU Muzeji i galerije Nikšić je u 2023. godini, kako samostalno, tako i u saradnji sa Opštinom Nikšić, kao i drugim subjektima kulture iz Crne Gore i regiona, realizovala raznovrsne programe koji su svojim kvalitetom i sadržajem doprinijeli podizanju kulturnog nivoa grada, kao i zaštiti i promociji kulturne baštine.
4. U cilju očuvanja i promocije kulturnog nasleđa ostvarena je kvalitetna saradnja sa državnim institucijama koje su nadležne za djelatnosti kojima se JU Muzeji i galerije Nikšić bavi, sa ustanovama kulture iz drugih opština u Crnoj Gori i regiona i drugim javnim ustanovama kulture u Nikšiću.
5. JU Muzeji i galerije Nikšić je za potrebe svoje biblioteke, a u želji da izađe u susret sve izraženijim potrebama ljubitelja pisane riječi, obogatila svoj književni fond sa oko 200 novih naslova.
6. U cilju unapređivanja digitalnog marketinga, te svog profila, JU Muzeji i galerije Nikšić je omogućila kvalitetnu prezentaciju svog rada putem društvenih mreža: Fejsbuka, Instagrama i YouTube kanala.

Na osnovu datih ocjena predsjednik Opštine Nikšić donio je sledeće

**Z A K Lj U Č K E**

1. Usvaja se Izvještaj o radu i finansijskom poslovanju Javne ustanove Muzeji i galerije Nikšić za 2023. godinu.
2. U narednom periodu potrebno je da JU Muzeji i galerije Nikšić ostvaruje punu saradnju sa relevantnim subjektima, kako na lokalnom, tako i na državnom nivou, kako bi unaprijedila svoje osnovne djelatnosti i uspješno realizovala programske aktivnosti.
3. Za očekivati je da će JU Muzeji i galerije Nikšić svojom kreativnom energijom i preduzimanjem niza mjera dodatno doprinijeti unapređenju kulturnog identiteta Nikšića, grada koji baštini dugu i značajnu kulturnu tradiciju.
4. Radi što uspješnije realizacije planiranih programskih aktivnosti neophodno je stvoriti uslove za kontinuiranu edukaciju kadrova koji obavljaju najstručnije poslove u Ustanovi.

PREDSJEDNIK

 Marko Kovačević, s.r.